वीना मजूमदार
डॉ. वीना मजूमदार (28 मार्च 1927 - 30 मई 2013) एक भारतीय शिक्षाविद्, वामपंथी कार्यकर्ता और नारीवादी थीं। भारत में महिलाओं के अध्ययन में अग्रणी, वे भारतीय महिला आंदोलन की एक प्रमुख हस्ती थीं। वे महिलाओं के अध्ययन में विद्वतापूर्ण अनुसंधान के साथ सक्रियता को संयोजित करने वाली पहली महिला शिक्षाविदों में से थीं। वह भारत में महिलाओं की स्थिति पर बनी पहली समिति की सचिव थीं, जिसने देश में महिलाओं की स्थिति, टूवर्ड्स इक्वेलिटी (1974) पर पहली रिपोर्ट निकाली। वे भारतीय सामाजिक विज्ञान अनुसंधान परिषद (आईसीएसएसाआर) के तहत 1980 में स्थापित एक स्वायत्त संगठन सेंटर फॉर वुमेन डेवलपमेंट स्टडीज़ (सीडब्ल्युडीएस) की संस्थापक निदेशक थीं। वे दिल्ली के महिला विकास अध्ययन केंद्र में एक राष्ट्रीय शोध प्रोफेसर थीं।